Hamit Ulqinaku

Hamit Ulqinaku (Cakuli) (19.01.1929- 23.11.2004), i biri i heroit të parë të rezistencës shqiptare kundër fashizmit, Mujo Ulqinaku. Një natë përpara se t’i vritej babai (Mujo Ulqinaku), 9-vjeçari ka shëtitur me të nëpër rrugët pa njerëz të Durrësit. Në atë xhiro, babai i tij ka nxjerrë nga gishti një unazë dhe ia ka dhuruar atij për t’ia çuar bashkëshortes. Hamit Ulqinaku ka mbajtur mend fjalët e fundit të të atit, më datë 7 prill 1939, ora 24:00: “Hava, çfarë pune din me ba? Po t’i la fëmijët ty… Jojo. Nuk po i puth fëmijët Hava, se mos ia prish gjumin. Ika tash”.

Mbas çlirimit të vendit, Hamit Ulqinaku do të përgatitej si pilot luftarak.Kreu studimet me rezultate të larta në Bashkimin Sovjetik për Pilot ushtarak. Gjatë karrierës së tij në Forcat e Armatosura ka kryer detyra të ndryshme. 

Për një periudhë kohe ka qënë pilot i avionit qeveritar.  Në historikun e aviacionit të vendit tonë njihet si një nga pilotët e parë me shumë përvojë. Për pilotët që i ka lidhur profesioni me të, ai e vlerësonte fluturimin si një lodër të aftësive intelektuale.

Hamit Ulqinaku, bashkëshorti i Dritës është babai i 3 (tre) fëmijëve Hildës, Silvanës dhe Arianit si dhe gjysh i 6(gjashtë) mbesave Arborës, Albës, Melisës, Olsës, Sirias dhe Aselit.

Hamiti, ka spikatur gjithmonë për mirësinë, bujarinë dhe mikpritjen si karakteristika tipike të një atdhetari dhe biri Heroi Kombëtar.

Përshkruhet nga kolegët dhe miqtë si njeri patriot, i dashuruar me profesionin dhe me vlera të larta njerëzore dhe familjare.

Referime
Panorama, data 4 dhjetor 2006:Ndërsa pritej të fillonte festa e Çlirimit në Pallatin e Brigadave: Pilotët që sollën Enverin në Tiranë

Kategoria:Biografi shqiptare
Kategoria:Njerëz nga Ulqini